EkBass/fiwiki-20250220-pages-articles huggingface dataset:
Kilpjavr

Kilpjavr eli Kilpijärvi () on taajama Kuolan piirissä Venäjän Murmanskin alueella sekä paikkakunnalla sijaitsevan sotilaslentokentän nimi. Kilpjavr on Murmanskista noin 30 km linnuntietä luoteeseen. Kilpjavren taajama on osa Mežduretšjen maalaiskuntaa. Se on yhdistetty haararadalla Kuolan - Petsamon rataan Päivejärven asemalle. Kilpjavrilla sijaitsee sotilaslentokenttä, joka perustettiin toisen maailmansodan jälkeen. Se toimi aiemmin Murmanskin siviililentokenttänä, kunnes perustettiin uusi siviililentokenttä Murmanskin lentoasema, joka sijaitsee lähellä Murmašin kaupunkitaajamaa. Luokka:Kuolan piiri Luokka:Venäjän ilmavoimien lentokentät
Berit Nesheim

Berit Nesheim on norjalainen elokuvaohjaaja. Nesheim on ohjannut niin nuortenelokuvaa (Frida - käsi sydämellä, 1991), epookkidraamaa (Sunnuntaienkeli, 1996) kuin trilleriäkin (Evas øye, 1999). Sunnuntaienkeli oli ehdolla parhaan ei-amerikkalaisen elokuvan Oscarista. Luokka:Norjalaiset elokuvaohjaajat
Kalaholma

Kalaholma () on yksi Porin kaupunginosista. Se sijaitsee Itä-Porissa Kokemäenjoen varrella. Kalaholman naapurikaupunginosat ovat Lukkarinsanta, Väinölä ja Koivistonluoto. Kokemäenjoen vastakkaisella puolella ovat Isojoenranta ja Sunniemenranta. Kokemäenjoki ja sen sivuhaara, vanha tukinuittoväylä Varvourinjuopa, tekevät Kalaholman alueesta saaren. Samalla saarella sijaitsevat Lukkarinsanta ja osa Aittaluotoa.kartta.pori.fi Viime vuosina Kalaholmaan on noussut useita uusia omakotitaloja, minkä myötä sen asukasluku on kasvanut huomattavasti. Kulkuyhteydet Kalaholmassa paranivat, kun Lukkarinsannasta Kokemäenjoen yli Isojoenrantaan kulkeva silta valmistui vuonna 2006. ==Lähteet== == Aiheesta muualla == * Luokka:Porin kaupunginosat
Sienivuokot

Sienivuokot (Corallimorpharia) ovat meressä eläviä sienen (etenkin suppilovahveron) muotoisia selkärangattomia, merivuokkojen lähisukulaisia. Sienivuokot jaetaan kahteen heimoon ja neljään sukuun. Riutta-akvaariossa ne ovat paljon helppohoitoisempia kuin merivuokot. Ne lisääntyvät suvuttomasti, muodostavat laajoja mattoja ja saattavat viihtyessään levitä rikkaruohojen lailla. Sienivuokot ovat halpoja, ja niitä on monen värisiä ja muotoisia (sileitä ja karvaisia; sinisiä, punaisia, vihreitä ja ruskeita). Ne vaativat runsaasti valoa ja heikon virtauksen. == Lähteet == Luokka:Korallieläimet
Riverside International Raceway

Riverside International Raceway oli moottorirata Riversidessä Kaliforniassa. Radalla on ajettu IndyCar- ja NASCAR-kilpailuja sekä Formula 1:n Yhdysvaltain Grand Prix. Radalla voitiin ajaa monenlaisia kilpailuja. Kun joitain radan osia suljettiin, saatiin erilainen rata eri kilpaluokkiin. Kolme vaihtoehtoa olivat pitkä rata (5,25 km), lyhyt rata (4,16 km) ja NASCAR-rata (4,16 km). Alkuperäisellä radalla oli 1,8 km:n pituinen takasuora vuosina 1957-1968\. Kun rataa suunniteltiin uudelleen vuonna 1969, mutkaa 9 levennettiin ja rataan lisättiin hidas mutka. Rata suljettiin 1989, jonka jälkeen sen alueelle rakennettiin ostoskeskus ja asuntoalue. Uuden kiinteistöalueen läheisyydessä sijaitsee myös Mario Andrettin kunniaksi nimetty Andretti Street -katu. == Formula 1 -tulokset == Kausi Voittaja Talli Raportti Stirling Moss Lotus- Climax Raportti ==Lähteet== Luokka:Kalifornian moottoriradat Luokka:Formula 1 -radat Luokka:Champ Car -radat * Luokka:Riversiden piirikunta
Kari Riipinen

Kari Riipinen (taiteilijanimi Riipinen, s. 9. lokakuuta 1952 Helsinki) on suomalainen kuvataiteilija ja valokuvaaja. Riipinen opiskeli Taideteollisessa korkeakoulussa 1974–1976. Hän on myös julkaissut musiikkia ja runoja. Vuodesta 1977 lähtien Riipinen on suunnitellut satoja levynkansia muun muassa Tuomari Nurmiolle, Pelle Miljoonalle, Hanoi Rocksille, Hectorille ja Dave Lindholmille, julisteita, etikettejä, mainoksia ja kirjankansia. Suurin osa Riipisen teoksista on valokuvia. Hän on pitänyt kymmeniä näyttelyitä. Teoksia on muun muassa Helsingin kaupungin taidemuseossa ja Suomen valokuvataiteen museossa. Riipinen teki vuonna 1984 levyn Itäistä pituutta. Levyllä soitti ja avusti moni suomi-rockin kärkinimistä, kuten Pelle Miljoona, Edward Vesala, Tuomari Nurmio, Dave Lindholm ja Jimi Sumén. Hän on ohjannut ja kuvannut Pelle Miljoonan Berliinin matkasta kertovan lyhytelokuvan Matkalla Tuntemattomaan. Riipinen on saanut valokuvataiteen apurahan sekä laatutuen. == Levynkansia == Riipisen ensimmäinen levynkansi oli Kalevalan levyyn Abraham's Blue Refrain vuodelta 1977.http://www.hs.fi/kulttuuri/artikkeli/LevynkansistaRiipinen+tunnetaan/960730102 Riipisen kansia on esimerkiksi seuraavissa levyissä: * Dave Lindholm: Vanha & uusi romanssi * Meillä menee lujaa * Pelle Miljoona & 1980: Näyttämökuvia * Hanoi Rocks: I Want You * Ratsia: Elämän syke * Se: Pahaa unta? * Bluesounds: On * Pelle Miljoona & Avoimet Ovet: Rakkaudesta elämään * Anssi Tikanmäki: Maisemakuvia Suomesta * Pelle Miljoona Oy: Matkalla tuntemattomaan * Hanoi Rocks: Self Destruction Blues * Pelle Miljoona Oy: Radio Kebab * Pelle Miljoona: Jos... * Rauli "Badding" Somerjoki: Tähdet, tähdet * Meatballs: Meet the Meatballs * Eini: Eini * Miljoonaliiga: Enkeltenkaupungissa... * Pelle Miljoona & Linnunlaulu: Tule kotiin Johnny * Pelle Miljoona & Linnunlaulu: Sadepäivän ihmisiä * Pelle Miljoona: Stoori – vuodet 1978–82 * Yari: Apinoiden planeetta * Pelle Miljoona: Kaikki muuttuu * Pelle Miljoona & Rockers: ABC * Wigwam: Light Ages == Lähteet == == Kirjallisuutta == * Walter De Camp: Riipinen Interview, Aquarian, 1996, ISBN 951-8975-43-4 * Risto Vuorimies: Hirvi, älä tule tielle ja muita suomalaisia vinyylilevynkansia, Johnny Kniga 2008, ISBN: 978-951-0-33876-6, Sivut 174–203. == Aiheesta muualla == * * * Taiteilija Kari Riipinen: Minun elämässäni moni asia on ollut rikki Yle. 24.11.2017. Luokka:Suomalaiset valokuvaajat Luokka:Vuonna 1952 syntyneet Luokka:Elävät henkilöt
Yhdistyneiden kansakuntien kauppa- ja kehityskonferenssi

Yhdistyneiden kansakuntien kauppa- ja kehityskonferenssi (UNCTAD, ) on vuonna 1964 perustettu pysyvä hallitustenvälinen toimielin, joka on keskeisin YK:n yleiskokouksen kauppaa, investointeja ja kehitystä käsittelevä osa. Järjestön tavoitteena on maksimoida kauppa-, investointi- ja kehitysmahdollisuudet kehitysmaille ja auttaa niitä integroitumaan maailman talouteen tasa- arvoiselta pohjalta. Järjestö luotiin kehitysmaiden kansainvälisiä markkinoita, monikansallisia yhtiöitä sekä rikkaiden ja köyhien maiden eriarvoisuutta koskevien huolien pohjalta. Uusi kansainvälinen talousjärjestys oli UNCTADiin liitetty laajamittainen talouspoliittinen ohjelma 1970-luvulla. Vuonna 1971 päästiin sopimukseen niin sanotusta yleisestä preferenssijärjestelmästä, jolla teollistuneet maat antoivat kehitysmaiden viemille valmistuotteille ja puolivalmisteille yksipuolisen kauppaedun. Järjestö on myös neuvotellut tietyt periaatteet rahtien hinnoittelussa. Kehitysmaiden kannalta tärkeä saavutus oli perushyödykkeiden hintavakausjärjestelmä. Se on toteutettu puskurivarastojen avulla. UNCTAD on myös neuvotellut rahoittajien kanssa kaikkein köyhimpien maiden velkataakan keventämisestä. Järjestön konferenssi pidetään joka neljäs vuosi. Niiden välisenä aikana päätösvaltaa käyttää 55-jäseninen Kauppa- ja kehitysneuvosto. UNCTADissa oli 191 jäsentä vuonna 2008. Sen päämaja sijaitsee Genevessä. Työntekijöitä on 400 ja vuosittainen budjetti oli vuoden 2008 paikkeilla noin 50 miljoonaa dollaria. == Lähteet == ==Aiheesta muualla== * Yhdistyneiden kansakuntien kauppa- ja kehitysjärjestön kotisivut Luokka:Kansainväliset järjestöt Luokka:Kansainvälinen talous Luokka:Yhdistyneet kansakunnat Luokka:Kehitysyhteistyöjärjestöt
Riipinen

Riipinen on muun muassa seuraavien henkilöiden sukunimi: * Ale Riipinen (1883–1957), oik. Heikki Aleksi Riipinen, voimistelija * Ale-Einari Riipinen (1902–1957), päätoimittaja * Hilja Riipinen (1883–1966), poliitikko, entinen kansanedustaja * Ilona Riipinen (s. 1982), tutkija, Tukholman yliopiston ilmakehätieteen professori * Juho Riipinen (1860–1920), maanviljelijä ja valtiopäivämies * Kari Riipinen (s. 1952), kuvataiteilija ja valokuvaaja * Olli Riipinen (s. 1988), näyttelijä * Päivi Riipinen, o.s. Uitto (s. 1957), Miss Suomi 1979.
Espanjalaisten asutus Amerikassa

Espanjalaisten asutus alkoi nopeasti levitä Uuteen maailmaan eli Amerikan mantereelle Kolumbuksen matkojen jälkeen. Niinpä kuningas Ferdinand Katolilainen sääti vuonna 1512 Burgosin lait () uudisasutusta varten. Intioiden Recopilaciónin neljännen kirjan kahdestoista luku alkaa Ferdinandin säätämällä lainkohdalla, jossa hän rohkaisee Uuden Maailman asuttajia. Uuden Maailman asuttaminen ei käynnistynyt ilman väärinkäytöksiä. Kaarle V, joka hallitsi kardinaaliensa ja neuvostojensa myötävaikutuksella, koetti jo valloitusten alkuvaiheissa toimia niin, että valloituksen jälkeen muodostettavia asutuksia varten olisi olemassa viisaita ohjeita. Vuonna 1523 Kaarle V antoi asuttamiseen ja intiaanien kohteluun liittyvän määräyksen. Saman vuoden toukokuussa hän antoi määräyksen, jonka tarkoituksena oli estää maaomaisuudella keinottelu. Kaarle V ei katsonut suosiolla maiden joutumista kirkonmiesten ja sääntökuntien haltuun. Koska lähinnä keskusaukioita sijaitsevat tontit olivat arvokkaimmat, syntyi tonttien jaoista suuria riitoja, josta syystä Filip II näki tarpeelliseksi tarkentaa ja antaa uusia asutukseen liittyviä määräyksiä. Ehdot olivat monelle liian vaikeita noudatettaviksi. Oli helpompaa kuljeskella miellyttävässä ilmastossa ja elää intiaanien kustannuksella. Asiaan puututtiin karkotuksin. ==Katso myös== *encomenderot ==Lähteet== * Díaz, Bernal Castillo del; Historia verdadera de la conquista de la Nueva España. Meksiko 1960. * Martínez, José Luis; Documentos cortesianaos. Meksiko 1990. * Recopilación de las leyes de las Indias. Näköispainos vuoden 1791 painoksesta. === Viitteet === Luokka:Espanjan kolonialismin historia Luokka:Amerikan historia Luokka:Muuttoliike
Kleopatra II

Kleopatra II (, 185 eaa. – 116 eaa.) oli Egyptin kuningatar ja Ptolemaiosten hallitsijasuvun jäsen. Hänen vanhempansa olivat Ptolemaios V ja Kleopatra I. Kleopatra oli naimisissa veljensä Ptolemaios VI:n kanssa vuodesta 176 eaa. Koska he olivat alaikäisiä, Egyptiä hallitsivat eunukit Eulaeus ja Lenaeus. Vuonna 170 eaa. seleukidien Antiokhos IV hyökkäsi Egyptiin. Ptolemaios VI vetäytyi Aleksandriasta. Kleopatran ja Ptolemaioksen nuorempi veli Ptolemaios VII Neos Filopator hallitsivat yhdessä. Vuonna 168 eaa. Antiokhos joutui vetäytymään Egyptistä Rooman senaatin määräyksestä. Tämän jälkeen Ptolemaios VI hallitsi yhdessä Kleopatra II:n ja veljensä Ptolemaios VIII Fyskonin kanssa. He hallitsivat vuoteen 164 eaa. asti jolloin valtakamppailun hävinnyt Ptolemaios VIII vetäytyi Kyrenaikaan.Lightman, hakusana "Cleopatra II Philometor Soteira" Ptolemaios VI hallitsi kuolemaansa asti vuoteen 145 eaa. Kleopatra II hallitsi ehkä lyhyen ajan poikansa Ptolemaios VII Neos Filopatorin ollessa alaikäinen. Kleopatra II meni uusiin naimisiin veljensä Ptolemaios Fyskonin kanssa, joka kuitenkin pian tappoi veljenpoikansa Ptolemaios VII:n. Vuonna 142 eaa. Ptolemaios VIII otti vaimokseen myös Kleopatra II:n tyttären Kleopatra III:n ja teki tästä kanssahallitsijansa. Tätä Kleopatra piti loukkauksena. Vuonna 132 eaa. Kleopatra II johti kapinaa juutalaisten tuella Ptolemaios Fyskonia vastaan. Ptolemaios ja Kleopatra III pakenivat Egyptistä lastensa ja Kleopatran ja Fyskonin pojan kanssa. Fyskon surmasi heidän poikansa lähettäen paloitellun ruumiin Kleopatralle. Fyskon ja Kleopatra III palasivat takaisin Egyptiin vuonna 130 eaa. Kleopatra II:n paetessa Syyriaan Demetrios II:n luokse, joka oli ollut naimisissa hänen tyttärensä kanssa. Demetrios tuki Kleopatraa, mutta sai kuitenkin surmansa taisteluissa. Sisällissota jatkui vuoteen 124 eaa., jolloin äiti ja tytär vaivoin solmivat rauhan. Kleopatra hallitsi veljensä ja tyttärensä kanssa vuoteen 116 eaa. asti jolloin Ptolemaios kuoli. Hän hallitsi hetken Kleopatra III:n ja Ptolemaios IX:n kanssa. Kleopatra II kuoli pian tämän jälkeen. == Perhe == Ptolemaios VI ja Kleopatra II saivat ainakin neljä lasta. * Ptolemaios Eupator, joka oli hetken isänsä kanssahallitsija. * Ptolemaios VII Neos Filopator, isänsä kanssahallitsija vuonna 145 eaa. * Kleopatra Thea * Kleopatra III Ptolemaios VIII ja Kleopatra II saivat yhden pojan. * Ptolemaios MemphitesOxford Classical Dictionary, hakusana "Cleopatra II" ==Lähteet== * * ===Viitteet=== Luokka:Egyptin kuningattaret Luokka:Ptolemaiokset Luokka:Vuonna 185 eaa. syntyneet Luokka:Vuonna 116 eaa. kuolleet
Rakastajatar

Rakastajatar tarkoittaa naispuolista seksikumppania, joka ei ole kumppaninsa avo- tai aviopuoliso. Rakastajattaren osittaisia synonyymejä erilaisin painotuksin voivat olla muun muassa naisystävä, tyttöystävä, kurtisaani ja jalkavaimo. Rakastajattaren miespuolinen vastine on rakastaja, jota voidaan käyttää myös yleisterminä molemmista sukupuolista. Rakastajattaren hahmo sekä vaikutus mieheen ja tämän perheeseen on kirjallisuudessa ja taiteessa paljon käsitelty teema. Etenkin tunnettujen miesten, kuten hallitsijoiden, rakastajattarilla on ollut vaikutusvaltaa ja siten he ovat olleet omana aikanaan tunnettuja ja jääneet myös historiankirjoihin. Rakastajatar saattoi olla joko naimaton tai naimisissa oleva ja hänellä itsellään saattoi olla yhteiskunnallisestikin tunnustettu asema. Tilanteet, joissa rakastajatar oli rakastajaa merkittävämmässä asemassa ovat kuitenkin olleet harvinaisia. Tunnetuin tapaus lienee Venäjän Suuriruhtinatar Katariina Suuri. Katolisen kirkon papit ja paavitkin ovat historian kuluessa pitäneet melko avoimesti rakastajattaria, vaikka tämä rikkoo heidän selibaattilupaustaan vastaan. Keskiajalla oli tavallista, että voitetun vihollisen naiset voitiin ottaa jalkavaimoiksi. Tätä koskeva sääntö sisältyy myös islamilaiseen šarialakiin.* Sotaretken aikana otetut nuoret naispuoliset vangit saattoivat päätyä orjuuden kautta jalkavaimoiksi vielä 1700-luvun Venäjällä. == Tunnettuja rakastajattaria == * Aspasia, hetaira, Perikleen rakastajatar, myöhemmin vaimo * Kleopatra VII, Julius Caesarin rakastajatar * Fyllis, filosofi Aristoteleen rakastajatar * Kaarina Hannuntytär Ruotsin prinssin Juhana Herttuan (myöhemmin Juhana III) rakastajatar. * Clara Petacci oli Benito Mussolinin rakastajatar. * Mary Boleyn oli Englannin kuninkaan Henrik VIII:n rakastajatar. * Jeanne Antoinette Poisson, tunnetaan nimellä Madame de Pompadour, Ludvig XV:n rakastajatar * Joséphine de Beauharnais, mm. Napoleonin rakastajatar * Eva Braun, Adolf Hitlerin rakastajatar, myöhemmin vaimo * Dora Maar, Pablo Picasson rakastajatar * Kreikkalainen oopperalaulajatar Maria Callas oli maamiehensä laivanvarustaja Aristoteles Onassiksen tunnettu rakastajatar. * Hollywood-tähti Marilyn Monroen uskotaan olleen Yhdysvaltain presidentti John F. Kennedyn rakastajatar. * Valkoisessa talossa avustajana toiminut Monica Lewinsky tuli kuuluisaksi Yhdysvaltain presidentti Bill Clintonin rakastajattarena. ==Kirjallisuuden tunnettuja kuvauksia rakastajattarista== * Alexandre Dumas nuorempi: Kamelianainen, jonka pohjalta Giuseppe Verdin: La Traviata * Daniel Defoe: Moll Flanders * Giacomo Puccini: La rondine * Gustave Flaubert: Rouva Bovary * Madame de La Fayette: Clevesin ruhtinatar * Leo Tolstoi: Anna Karenina * D. H. Lawrence: Lady Chatterleyn rakastaja == Katso myös == * Geisha * Haaremi * Henrik I * Henrik II * Kaarle II * Kurtisaani * Ludvig XV:n rakastajattaret * Paavi Aleksanteri VI * Paavi Innocentius X * Pornokratia * Prostituutio antiikin Kreikassa * Seksuaalimoraali * Äpärä == Lähteet == == Kirjallisuutta == * == Aiheesta muualla == * Laura Parkkinen: Valtaa, viagraa ja rakkauden ammattilaisia . Plaza.fi Ellit 15.9.2005. *
Vache de Chalais

Vache de Chalais on ranskalainen lehmänmaidosta valmistettu pehmeä runsasrasvainen juusto Rhône-Alpesin alueelta. Juusto pakataan kastanjanlehdistä tehtyyn kääreeseen. Vache de Chalais on hyvin pienikokoinen: läpimitta on alle 10 cm ja korkeus vain muutama senttimetri. Sen rasvapitoisuus on 22 % (50 % kuiva-aineesta) ja suolapitoisuus 1,2 %. == Lähteet == Luokka:Lehmänmaitojuustot Luokka:Ranskalaiset juustot
Triopoli

Triopoli on oligopolin muoto, jossa markkinoilla toimii kolme tietyn palvelun tai tuotteen tarjoajaa. Tunnettuja triopoleja ovat muun muassa * Sonyn, Nintendon ja Microsoftin videopelimarkkinat * United Parcel Servicen, FedEx:n ja DHL:n kuljetus- ja kuriiripalvelut Yhdysvalloissa * ABC, CBS ja NBC Yhdysvalloissa ennen FOXia ja kaapelitelevisiota * General Motors, Ford ja Chrysler Yhdysvalloissa ennen 1970-lukua. == Katso myös == * Monopoli * Duopoli Luokka:Mikrotaloustiede en:Triopoly
Pinella

Pinella oli Turun keskustassa, Porthaninpuistossa aivan Tuomiokirkon vieressä sijainnut ravintola. Ravintolatoimintaa hoiti Sunborn Group. Pinella oli Suomen toiseksi vanhin ravintola. Se lopetti toimintansa 25. syyskuuta 2021. Vuonna 1848 turkulainen kulttuuripersoona Nils Henrik Pinello anoi lupaa rakentaa paviljongin keskelle Porthaninpuistoa. Lupa myönnettiin ja paviljonki rakennettiin paikalle, jossa on nyt Henrik Gabriel Porthanin patsas. Patsaan takia paviljonki siirrettiin lähemmäs Aurajoen rantaa, mitä varten kaupunki myönsi Pinellolle 150 ruplan avustuksen. Samalla suoritettiin laajennustyö jo aiemmin vuonna 1836 Per Johan Gylichin suunnitteleman doorilaisen pylväikön ympärille. Vuonna 1862 Nils Pinello siirsi omistusoikeuden pojalleen Julius Pinellolle, minkä jälkeen rakennuksella oli useita omistajia. Ravintola tunnettiin kulttuuri- ja taidepiirien boheemina kohtaamispaikkana. Esimerkiksi 1800-luvulla siellä viettivät aikaansa mm. Elias Lönnrot, J. L. Runeberg ja Sakari Topelius. Vuonna 1919 alkanut kieltolaki kuihdutti monta ravintolaa, mutta Pinellassa toimi tällöin pirtuvarasto. Pirtua oli kätkettynä muun muassa pylväikköön. Vuonna 1937 ravintolan Aurajoen puoleiseen pylväikköön tuli Gulfin huoltoasema, mikä 1960-luvulla muuttui Unioniksi. Huoltoasema oli toiminnassa 1970-luvun alkuun saakka. Turun Taiteilijaseura piti Pinellaa hallussaan 1950-luvun alusta 1960-luvun lopulle asti. Pinella tunnettiin jälleen taiteilijoiden ja boheemien kokoontumispaikkana. Vuonna 1973 Pinella restauroitiin ja ravintola avasi jokirantaan Suomen ensimmäisen anniskeluoikeuksin varustetun katuterassin. Vuosina 2004–2011 Pinella pääsi ränsistymään seistessään tyhjillään. Paikkaan tehtiin perusteellinen remontti. Arkeologien tutkiessa pohjakerrosta paljastui, että pylväikön takimmaisessa osassa oli sijainnut 1800-luvulla kaupungin yleinen vessa. Korjausten yhteydessä löydettiin myös ravintolan alkuperäiset 1800-luvun tapetit. Pinellassa on toiminut kokkina 2010-luvun alkupuolella mm. Vuoden kokki -kilpailun vuonna 2013 vuonna voittanut Erik Mansikka. Vuonna 2018 kesällä Pinellan keittiössä toimii mm. palkittu keittiömestari Sami Tallberg. ==Aiheesta muualla== * Ravintola Pinella ==Lähteet== Luokka:Ravintolat Turussa Luokka:II kaupunginosa Luokka:Suomen 1800-luvulla rakennetut rakennukset ja rakennelmat Luokka:Turun suojellut rakennukset Luokka:Entiset ravintolat Suomessa
Pyhä allianssi

Pyhä allianssi (; ) oli Itävallan, Preussin ja Venäjän välinen vuonna 1815 Venäjän keisarin Aleksanteri I:n aloitteesta solmittu liitto. Pyhä allianssi sai nimensä siitä, että kolme siihen kuuluvaa keisaria edustivat kristinuskon kolmea päähaaraa: katolilaisuutta, protestanttisuutta ja ortodoksisuutta. Se oli konservatiivinen liitto, jonka tavoitteena oli luoda Eurooppaan kollektiivinen turvajärjestelmä. Pyhää allianssia voidaan pitää maailman ensimmäisenä kansainvälisenä rauhanturvaamisjärjestönä, vaikka se perustuikin omiin poliittisiin kuvioihinsa. Pyhä allianssi yhdistetään yleensä samana vuonna muodostettuun neliliittoon ja Aachenin konferenssissa 1818 muodostettuun viiden valtion liittoon, mutta erona on se, että jälkimmäisissä olivat mukana myös Britannia ja Ranska. Lopulta allianssiin liittyivät kaikki Euroopan valtiot Britanniaa, Kirkkovaltiota ja Osmanien valtakuntaa lukuun ottamatta. Pyhä allianssi yritti saada jalansijaa myös Latinalaisessa Amerikassa, mutta Britannia ja Yhdysvallat estivät aikeet. == Syntyminen == Pyhä allianssi muodostettiin Pariisissa 26. syyskuuta 1815 Venäjän keisari Aleksanteri I:n, Itävallan keisari Frans I:n ja Preussin kuningas Fredrik Vilhelm III:n välisissä neuvotteluissa Wienin kongressissa, kun he olivat sopimassa Pariisin toisesta rauhasta Napoleonin lopullisen tappion jälkeen. Sen ääneen lausuttuna tarkoituksena oli edistää kristillisten periaatteiden vaikutusta kansakuntien asioissa. Sopimusteksti oli vahvan kristillisen kielen kyllästämä. Liitto solmittiin Aleksanteri I:n aloitteesta. Aleksanteri puolestaan oli saattanut saada innoituksen liittoon visionääri Barbara Juliane von Krüdenerilta. == Tavoitteet ja merkitys == Allianssin päätarkoituksena oli kristillisten arvojen ja rauhan säilyttäminen Euroopassa. Vaikka allianssin päätarkoituksina olivatkin edellä mainitut, lähinnä Itävallan ulkoministeri Klemens von Metternichin ansiosta liitosta muodostui linnoitus, joka ryhtyi vastustamaan vallankumouksia. Erityisesti se halusi estää Ranskan suuresta vallankumouksesta vaikutteita saaneita astumasta sisään allianssin valtioihin. Vallankumousten lisäksi allianssi vastusti demokratiaa, sekularismia ja ateismia. Allianssiin kuuluneille valtioille annettiin oikeus sekaantua toistensa sisäisiin asioihin ja kukistaa kaikki yritykset horjuttaa järjestystä. Näin myös tapahtui, kun Itävallan joukot tukahduttivat kapinat Napolissa ja Piemontessa vuonna 1821 ja Ranskan joukot Espanjassa kaksi vuotta myöhemmin. Pyhän allianssin merkitys ei lopulta ollut kovin suuri, mutta liberaalit ja myöhemmät historioitsijat uskovat sen olleen merkittävä konservatiivisuuden ja sorron voima ja symboli Keski- ja Itä-Euroopassa. Napoleonin jälkeisen aikakauden diplomatian johtohahmot, Itävallan ulkoministeri Klemens von Metternich ja Englannin varakreivi Robert Stewart Castlereagh, pitivät kummatkin Pyhää allianssia merkityksettömänä ja lyhytaikaisena liittoumana. == Pyhän Allianssin loppu == Pyhän allianssin loppuna pidetään Aleksanterin kuolemaa vuonna 1825. == Lähteet == == Aiheesta muualla == Luokka:1800-luvun kansainväliset sopimukset Luokka:Euroopan historia Luokka:Seulonnan keskeiset artikkelit
Punapistetähtäin

Punapistetähtäin on yleensä paristovirralla toimiva heijastintähtäin, joka luo tähtäinnäkymään punaisen tai vihreän pisteen tai ristin. Tähtäin perustuu puoliläpäisevään peiliin, joka toimii tähtäysikkunana. Ampujan silmään heijastuu peilin kautta samalla myös pieni led-valo, joka muodostaa tähtäinnäkymän keskelle valopisteen. 2000-luvulla on ilmestynyt markkinoille myös ilman paristoja toimivia punapistetähtäimiä, joissa luonnonvalo kerätään valokuidulla yhdeksi, kirkkaammaksi pisteeksi. Punapistetähtäimen etuna on ennen kaikkea tähtäyksen nopeus ja se on parhaimmillaan lyhyillä, alle 100 metrin etäisyyksillä. Sitä käyttävät paitsi sotilaat, myös haulikolla metsästäjät ja pistooliampujat. Punapistetähtäin helpottaa ampumista molemmat silmät auki. Punapisteen koko ilman suurennusta olevissa tähtäimissä on tyypillisesti 2-8 kulmaminuuttia. Mitä tarkempi ase on ja mitä kauemmas sillä halutaan ampua, sitä pienemmän pisteen pitää olla. Muita hyviä puolia ovat vapaa näkökenttä ja tähtäimen mielivaltainen sijoittamisetäisyys silmästä. Sekä se, ettei parallaksivirhettä ole. Punapistetähtäin on myös erittäin pienikokoinen ja kevyt, ja sen iskunkestävyys on kiikaritähtäintä huomattavasti parempi. Vedenpitävyys on joissain malleissa rajoittava tekijä, mutta varsinkaan sotilasmallit eivät tästä ongelmasta kärsi. ==Käytännön näkökohtia== Punapistetähtäin voi olla avuksi silloin, kun dominoiva silmä on eriparia kätisyyden kanssa. Punapisteellä on nopeampi tähdätä kuin esimerkiksi kiikarilla, sillä se ei yleensä suurenna kohdetta ollenkaan ja näkökenttä on siksi laajempi. Optisena tähtäimenä sitä pitää suojata sateella ja pakkasella. Hämärässä, vaikka piste voi näkyä paljon paremmin, kuin aseessa olevat avotähtäimet, puoliläpäisevän linssin takia näkökenttä tähtäimen läpi on väistämättä pimeämpi. ==Lähteet== Luokka:Asetekniikka Luokka:Optiset laitteet
Yleisradion lista

Yleisradion lista oli suomalaisen kevyen musiikin ohjelma, joka pyöri Yleisradion rinnakkaisohjelmassa tammikuusta 1968 joulukuuhun 1970. Ohjelmassa oli vaihtuva puhelinraati, joka äänesti joka toinen viikko kappaleista. Huonoimmin sijoittuneet kappaleet putosivat listalta, ja niiden tilalle pyrkivät uudet kappaleet. Ohjelman juontajia olivat Matti Paalosmaa, Eeva Keinänen ja Martti Kirsitie. Ohjelma antoi myös uusille kyvyille mahdollisuuden saada menestystä. Ohjelman kestosuosikiksi muodostui Aikamiesten esittämä "Iltatuulen viesti", joka pysyi listalla sen alkamisesta aina lokakuuhun 1969 saakka. Erittäin suosituksi muodostunut radio-ohjelma lopetettiin vuonna 1970, koska se oli ristiriidassa Yleisradion tuolloisten ohjelmapoliittisten pyrkimysten kanssa. Ohjelmaa ei pidetty "älyllisesti informoivana", vaan "kuuntelijoita passivoivana".Jake Nyman: Suomi soi 4, suuri suomalainen listakirja, Tammi 2005, ks. ==Lähteet== Luokka:1960-luvun musiikki Luokka:Suomen musiikkilistat Luokka:Suomalaiset radion musiikkiohjelmat
Implisiittinen

Implisiittinen ( 'käsittää') tarkoittaa johonkin sisältyvää tai siitä pääteltävissä olevaa, toisin sanoen julkilausumatonta mutta asiayhteydestä pääteltävissä olevaa asiaa. Esimerkiksi kirjoittamaton sääntö tai hiljainen sopimus on niin sanottu implisiittinen sopimus. Implisiittisen vastakohta on eksplisiittinen. Implisiittisestä voidaan johtaa sana implisoida eli implikoida. Esimerkiksi itävaltalais-englantilaisen filosofin Ludwig Wittgensteinin voidaan katsoa implisiittisesti kritisoineen varhaiskautensa Tractatus logico-philosophicus -teoksen teoriaa asiasta, jota ei voida sanoin ilmaista.G. H. von Wright: Logiikka, filosofia ja kieli. ==Lähteet== Luokka:Sanasto-oppi
Luokka (koulutus)

Luokka eli opetusryhmäOpetusryhmä. Tieteen termipankki. Viitattu 27.2.2015. on koulussa ryhmä oppilaita, jotka opiskelevat yhdessä ja joilla on luokanopettaja tai luokanvalvoja. Luokka voidaan jakaa tarvittaessa pienemmiksi tai yhdistää suuremmiksi opetusryhmiksi. Nykyään Suomessa luokat tässä mielessä ovat käytössä lähinnä peruskoulussa ja steinerkouluissa, aikaisemmin myös lukioissa, ennen kuin ne 1990-luvulla muutettiin luokattomiksi. Sanalla luokka voidaan tarkoittaa myös ryhmää jonkin muun oppilaitoksen oppilaita, jotka käyvät samaa kurssia tai oppituntia. Puhekielessä luokka voi merkitä myös luokkahuonetta eli opetustilaa, jossa pidetään oppitunteja. ==Katso myös== *Luokattomuus ==Lähteet== == Aiheesta muualla == Luokka:Koulutus
Uushegeliläisyys

Uushegeliläisyys on nimitys G. W. F. Hegelin innoittamalle filosofiselle ajattelulle, joka heräsi uudelleen henkiin Euroopassa ja Yhdysvalloissa 1800-luvun loppupuolella ja 1900-luvun alussa. Uushegeliläisyys vaikutti merkittävimmin brittiläisenä idealismina. == Hegeliläisyys Hegelin jälkeen == Vaikka Hegel kuoli vuonna 1831, hänen filosofiansa jäi elämään hegeliläisyytenä. Poliittisen ajattelun suhteen hegeliläiset jakaantuivat jo ennen Hegelin kuolemaa vanha- ja nuorhegeliläisiin. Marxismi syntyi jälkimmäisestä ryhmästä. Myöhempää hegeliläisyyttä eli ns. uushegeliläisyyttä kuvaavat mm. dialektisen menetelmän käyttö, hegeliläinen absoluuttinen idealismi (erityisesti kulttuurin ja historian metafyysinen tulkinta), abstraktin totalitaarisen valtion puolustaminen sekä hengentieteiden (Geisteswissenschaften) painottaminen luonnontieteiden ohella. Sitä esiintyi erityisesti Englannissa, Yhdysvalloissa, Ranskassa, Hollannissa, Italiassa, Venäjällä ja Pohjoismaissa. === Brittiläinen idealismi === Englanninkielisessä maailmassa Hegelin vaikutus näkyi pian erityisesti uskonnonfilosofiassa. Osittain Hegelin inspiroimassa brittiläisessä idealismissa vaikuttivat muun muassa Thomas Hill Green, William Wallace, F. H. Bradley ja Edward Caird. Se suuntautui ennen kaikkea poliittiseen filosofiaan. === Uushegeliläisyys Yhdysvalloissa === Brittiläisen idealismin vaikutus ulottui myös Yhdysvaltoihin. Hegeliläinen ajattelu oli voimissaan erityisesti St. Louisissa Missourissa, jossa vaikutti mm. William Torrey Harris. 1900-luvun lopussa politiikan tutkija Francis Fukuyama popularisoi Hegelin ajatuksia suurta huomiota herättäneessä teoksessaan Historian loppu ja viimeinen ihminen. === Uushegeliläisyys Saksassa === Saksassa uushegeliläisyys (neohegelianismus) vaikutti 1900-luvun alussa, osittain saaden alkunsa uuskantilaisesta liikkestä. Richard Kroner kirjoitti saksalaisen idealismin historian hegeliläisestä näkökulmasta. Se oli yksi uushegeliläisen liikkeen johtavia teoksia. == Merkittäviä uushegeliläisiä == * Julius Binder * G. J. P. J. Bolland * Bernard Bosanquet * Francis Herbert Bradley * Edward Caird * John Caird * Benedetto Croce * Gerhard Dulckeit * Hans Freyer * Giovanni Gentile * Hermann Glockner * Thomas Hill Green * Theodor Haering * William Torrey Harris * Richard Kroner * Karl Larenz * Theodor Litt * John McTaggart Ellis McTaggart * Josiah Royce * Bertrand Russell, alkuvaiheessa * William Wallace * Balthus Wigersma == Katso myös == * Absoluuttinen idealismi * Hegeliläisyys Luokka:Hegeliläisyys
Turun Sanomien kortteliajot

Turun Sanomien kortteliajot (TS Kortteliajot) on vuodesta 1957 lähtien Turun keskustassa järjestetty pyöräilykilpailu. ==Historia== TS kortteliajot järjestettiin ensimmäisen kerran 22. huhtikuuta 1957 nimellä Pääsiäisajot. Vaikka kilpailun ajoreitti on vuosien kuluessa vaihdellut, järjestettiin kilpailu jo tuolloin pääpiirteissään samalla alueella Aurajoen molemmin puolin kuin nykyisinkin. Ensimmäiset kansainväliset kilpailijat, ruotsalaisia kilpapyöräilijöitä, osallistui kortteliajoihin vuonna 1963. Vuonna 1999 Turun Sanomien kortteliajojen reitti muuttui Aurasillan ja Tuomiokirkkosillan väliltä Aurasillan ja Myllysillan välille. Samalla reitin kiertosuunta muuttui vastakkaiseksi. Vuonna 2004 kilpailu palasi jälleen vanhalle reitilleen. ==Lähteet== * * ===Viitteet=== Luokka:Turun urheilutapahtumat Luokka:Pyöräilykilpailut Suomessa Luokka:Turun Sanomat
Ludvig Napoleon

Ludvig Napoleon tarkoittaa seuraavia henkilöitä: * Napoleon III, Ranskan presidentti ja keisari * Louis Bonaparte, Hollannin kuningas, Napoleon I:n veli ja Napoleon III:n isä.
Emily Robison

Emily Robison (s. 16. elokuuta 1972, omaa sukua Burns Erwin) on yhdysvaltalainen country-laulaja, -lauluntekijä ja multi-instrumentalisti. Hän kuuluu The Chicksin perustajajäseniin. Robison syntyi Pittsfieldissä, Massachusettsissa, ja kasvoi Texasissa. Hän aloitti vanhempiensa rohkaisemana viulunsoiton 7-vuotiaana. Pian hän kuitenkin siirtyi muihin soittimiin kuten banjoon ja dobroon. The Chicks perustettiin vuonna 1989. Emily avioitui 1. toukokuuta 1999 countrymuusikko Charlie Robisonin kanssa. Parilla on kolme lasta: vuonna 2002 syntynyt poika ja vuonna 2005 syntyneet kaksoset. Luokka:Grammy-palkinnon saajat Luokka:Yhdysvaltalaiset countrymuusikot Luokka:Vuonna 1972 syntyneet Luokka:Elävät henkilöt
Zeta Tucanae

Zeta Tucanae (ζ Tucanae, ζ Tuc) on kellanvalkea F-tyypin tähti 28 valovuoden päässä. Näennäisesti se on himmeä, suuruusluokka 4,23. ==Aiheesta muualla== * SolStation.com Zeta Tucanae Luokka:Pääsarjan tähdet
Matti Karppinen

Matti Karppinen (s. 1958) on suomalainen yritysjohtaja. Karppinen on koulutukseltaan kauppatieteiden maisteri. Hän on toiminut Saarioisen toimitusjohtajana 1. marraskuuta 2016 alkaen. Karppinen on työskennellyt: * Apetit Oyj, toimitusjohtajana vuosina 2005-2014 * Atria Yhtymä Oyj, Lithells AB, toimitusjohtajana vuosina 2001–2005 * Nokian Renkaat Oyj, tulosyksikköjohtajana 1998–2001 * Saarioinen Oy, markkinointijohtajana 1994–1998 * Tamrock Oy, markkinointipäällikkönä 1989–1994 * Unilever Finland Oy, markkinointipäällikkönä 1985–1989 == Muuta == Matti Karppisen luottamustehtäviä ovat olleet Elintarviketeollisuusliiton hallituksen jäsenyys ja Finfoodin hallituksen puheenjohtajuus. Karppinen on toiminut HKScanin hallituksen jäsenenä vuodesta 2008. Karppinen sai vuorineuvoksen arvonimen toukokuussa 2023. == Lähteet == == Aiheesta muualla == * Matti Karppisen esittely Lännen Tehtaiden sivuilla Luokka:Suomalaiset liikemiehet Luokka:Vuorineuvokset Luokka:Vuonna 1958 syntyneet Luokka:Elävät henkilöt
Martie Maguire

Martha Elenor "Martie" Maguire, os. Erwin (s. 12. lokakuuta 1969) on yhdysvaltalainen countrymuusikko ja yksi The Chicksin perustajajäsenistä. Hän aloitti viulunsoiton 5-vuotiaana. Emily Robison on hänen siskonsa. Maguire soittaa viulua, mandoliinia, alttoviulua ja laulaa. Maguire oli vuosina 1995–1999 naimisissa Ted Seidelin kanssa. Hän meni 10. elokuuta 2001 uusiin naimisiin Gareth Maguiren kanssa ja synnytti vuonna 2004 kaksostytöt. Vuonna 2008 perheeseen syntyi kolmas tytär. Perhe asuu Texasin Austinissa. Luokka:Grammy-palkinnon saajat Luokka:Yhdysvaltalaiset countrymuusikot Luokka:Yhdysvaltalaiset viulistit Luokka:Vuonna 1969 syntyneet Luokka:Elävät henkilöt
Aurasoutu

Aurasoutu tai Aurasoudut on perinteinen Turun keskustassa Aurajoella järjestettävä akateeminen soutukilpailu, jossa kahdeksanhenkiset soutujoukkueet kilpailevat kahden tuhannen metrin pituisella matkalla. Kilpailu järjestettiin ensimmäisen kerran vuonna 1927 Turun yliopiston ja Åbo Akademin opiskelijajoukkueiden välillä ja se on siten vanhin Suomessa edelleen järjestettävä soutukilpailu. Ensimmäisiä kilpailuja seuraamassa oli jopa 20 000 katsojaa, mutta nykyään katsojamäärät jäävät huomattavasti pienemmiksi. Alkujaan Aurasoutu käytiin näiden Turun kahden yliopiston ylioppilaskuntien joukkueiden välillä, mutta Turun kauppakorkeakoulun liityttyä mukaan joukkueita oli pitkään kolme. Vuonna 2010 kauppakorkeakoulu jäi pois sen yhdistyttyä Turun yliopistoon. Vuodesta 2014 alkaen kilpailussa ovat pelkkien turkulaisjoukkueiden sijaan olleet vastakkain eteläisen Suomen yliopistokaupunkien Turun, Tampereen ja toisinaan myös Helsingin opiskelijajoukkueet. Aurasoutu on alusta alkaen järjestetty syksyllä, tavallisimmin syyskuussa. Varsinaisen olympialuokkien soutukisan lisäksi Aurasouduissa käydään leikkimielinen kumivenekisa ylioppilaskuntien edustajistojen puheenjohtajien välillä sekä vuodesta 2019 alkaen kirkkovenesoutukisa turkulaisten opiskelijajärjestöjen joukkueiden välillä. Veneluokkana varsinaisessa kilpailussa on olympialuokkien perämiehellinen kahdeksikko. Aurasoutu on liki satavuotisen historiansa aikana jäänyt pitämättä useita kertoja; pisin tauko oli vuosien 1976 ja 1995 välillä, kun kilpailua ei järjestetty 19 vuoteen. Kaikkiaan Aurasoutu on vuoden 1927 jälkeen jäänyt järjestämättä 34 kertaa, viimeksi vuonna 2020 koronaviruspandemiaan liittyvien rajoitusten vuoksi. Näin ollen vuoden 2021 Aurasoutu oli järjestyksessään 60:s. Aurasoutujen yhteydessä on 2000-luvulla järjestetty myös Airofestivaalit-niminen opiskelijatapahtuma. Olennainen osa ohjelmaa on ollut jokirannassa järjestettävä rantatapahtuma. 2010-luvulla soudun yhteydessä järjestettävä tapahtuma on muuttanut nimekseen AurasoutuAppro, ja se on noussut Turun merkittävimpien opiskelijatapahtumien joukkoon. Aurasoudun painopiste on myös muuttunut entistä enemmän soutukilpailusta opiskelijatapahtumaksi katsojamäärien vähentyessä, mutta kilpailu kokoaa edelleen Aurajoen varrelle verrattain suuren määrän seuraajia vuosittain. == Tulokset == Tulokset vuodesta 2014, jolloin kilpailu muuttui eri kaupunkien väliseksi. Aurasoudun voittajat vuodesta 2014 alkaen Vuosi Voittaja Lähteet ja lisätiedot 2014 Tampere 2015 Turku 2016 Turku 2017 Turku Aurasoutujen 90. juhlavuosi 2018 Tampere 2019 Turku 2020 – Aurasoudut peruttiin 2021 – 60. Aurasoudut, kahdeksikkokilpailu peruttiin 2022 – kahdeksikkokilpailu peruttiin 2023 Turku 2024 Tampere ==Lähteet== ==Tapahtuman kotisivut== *Aurasoudut.fi Luokka:Suomen soutukilpailut Luokka:Turun urheilutapahtumat Luokka:Opiskelijakulttuuri
Natalie Maines

Natalie Louise Maines (s. 14. lokakuuta 1974 Lubbock, Texas) on yhdysvaltalainen countrymuusikko. Hän on tullut tunnetuksi The Chicks -yhtyeen laulajana. Hänet tunnetaan lisäksi kritiikistään George W. Bushia ja Irakin sotaa kohtaan. Maines on countrymuusikko Lloyd Mainesin tytär. Hän valmistui Lubbock High Schoolista vuonna 1992. Maines lauloi taustalaulut Pat Greenin debyyttialbumilla Dancehall Dreamer vuonna 1995. Hän ei kuulunut The Chicksin alkuperäisjäseniin, vaan liittyi yhtyeeseen vasta Laura Lynchin tilalle loppuvuodesta 1995. Natalie Maines meni vuonna 1997 naimisiin opiskeluaikaisen poikaystävänsä Michael Tarabayn kanssa. Suhde johti kuitenkin avioeroon, ja 24. kesäkuuta 2000 Maines meni uusiin naimisiin näyttelijä Adrian Pasdarin kanssa. Mainesilla ja Pasdarilla on kaksi lasta. Mainesilla on ollut julkisuudessa erimielisyyksiä countrymuusikko Toby Keithin kanssa. == Lähteet == == Aiheesta muualla == * Natalie Maines fanisivusto Luokka:Grammy-palkinnon saajat Luokka:Yhdysvaltalaiset countrymuusikot Luokka:Yhdysvaltalaiset laulajat Luokka:Vuonna 1974 syntyneet Luokka:Elävät henkilöt
RMCF

RMCF voi tarkoittaa seuraavia asioita: * Real Madrid Club de Fútbol, espanjalainen jalkapalloseura * Rocky Mountain Chocolate Factory, yhdysvaltalainen suklaavalmistaja.
Rake Yohn

Edward Carl Webb (s. 20. tammikuuta 1975 West Chester, Pennsylvania), tunnetaan paremmin nimellä Rake Yohn, on yhdysvaltalainen televisiopersoona. Hän on esiintynyt MTV:n ohjelmissa Viva La Bam ja Jackass. Hän on myös CKY Crewin jäsen. Hänen nuorempi veljensä, jota kutsutaan nimellä Art Webb 1986, kuuluu myös kyseiseen ryhmään. Rake esitti ”Hellboyta” Bam Margeran elokuvassa Haggard. Hän on isännöinyt videopelejä käsittelevää ohjelmaa nimeltä Blastazoid Brandon Dicamillon kanssa, mutta ohjelma lopetettiin kahden jakson jälkeen. Rake opiskeli Pennsylvania State Universityssä ja on nyt synteettisiin materiaaleihin erikoistunut kemisti. Luokka:Jackass Luokka:Vuonna 1975 syntyneet Luokka:Elävät henkilöt
Laura Lynch

Laura Caroline Lynch (18. marraskuuta 1958 El Paso, Texas – 22. joulukuuta 2023https://www.iltalehti.fi/viihdeuutiset/a/6413df3d-87b2-46f5-a01a-3edcca0fd737) oli yhdysvaltalainen countrymuusikko. Lynch kuului Dixie Chicks -yhtyeen alkuperäiskokoonpanoon Emily Robisonin, Martie Maguiren ja Robin Lynn Macyn kanssa. Lynch lähti yhtyeestä vuonna 1995, ja hänen tilalleen tuli Natalie Maines. Laura Lynch soitti bassokitaraa, lauloi ja toimi laulunkirjoittajana. Hän jätti myöhemmin musiikkibisneksen ja muutti miehensä Mac Tullin kanssa Texasin Weatherfordiin. Lynch kuoli liikenneonnettomuudessa joulukuussa 2023. Lynchilla on yksi tytär. == Lähteet == Luokka:Yhdysvaltalaiset countrymuusikot Luokka:Yhdysvaltalaiset laulajat Luokka:Liikenneonnettomuudessa kuolleet Luokka:Vuonna 1958 syntyneet Luokka:Vuonna 2023 kuolleet
Kildin

Kildin () on itäisellä Muurmannin rannikolla Kuolan niemimaan edustalla sijaitseva Barentsinmeren saari. Se sijaitsee 20 km Kuolanvuonon suulta itään, ja sen erottaa mantereesta kapeimmillaan alle kilometrin levyinen mutta kulkukelpoinen Kiltinänsalmi. Saari on noin 18 kilometrin pituinen ja enimmillään 7 km leveä. Kildin kuuluu Murmanskin alueen Kuolan piirin Teriberkan kuntaan. Kildinin saaren länsiosassa on Ala-Kiltinän ja Länsi- Kiltinän kylät. ==Historia== Saaren itäosassa on sijainnut entisiä kiltinänsaamelaisten kyliä, ja siellä onkin säilynyt kiltinänsaamelaisten yli 2 000 vuotta vanha kalmisto, josta on löydetty luisia ja pronssisia nuolenkärkiä. Kildininsalmen etelärannalla saarta vastapäätä sijaitsi kiltinänsaamelaisten ja kuolansuomalaisten asuttama Uoljoen (Zarubihan) kylä. ==Lähteet== *James S Gregory: Russian Land Soviet People. London 1968 *Murmanskin alueen kartasto 1:200.000. 2003 - 2004. ===Viitteet=== Luokka:Kuolan piiri Luokka:Barentsinmeri Luokka:Venäjän saaret
Mort Abrahams

Mort Abrahams (26. maaliskuuta 1916 New York – 28. toukokuuta 2009) oli yhdysvaltalainen elokuvatuottaja, jonka tunnetuimpia elokuvia on muun muassa Apinoiden planeetta. == Lähteet == == Aiheesta muualla == * Luokka:Yhdysvaltalaiset elokuvatuottajat Luokka:Vuonna 1916 syntyneet Luokka:Vuonna 2009 kuolleet
San Remon Grand Prix 1950

San Remon Grand Prix 1950 oli 16. huhtikuuta 1950 Italiassa järjestetty Formula 1 -sarjan ulkopuolinen Grand Prix. Kilpailun voitti Juan Manuel Fangio Alfa Romeollaan. ==Osallistujat== Kuljettaja Talli Valmistaja Runko Moottori Rengas Juan Manuel Fangio SA Alfa Romeo Alfa Romeo Alfa Romeo 158 Alfa Romeo 1.5 158 L8C Alberto Ascari Scuderia Ferrari Ferrari Ferrari 125 Ferrari 1.5 V12C Dorino Serafini Scuderia Ferrari Ferrari Ferrari 125 Ferrari 1.5 V12C Raymond Sommer Scuderia Ferrari Ferrari Ferrari 125 Ferrari 1.5 V12C Luigi Villoresi Scuderia Ferrari Ferrari Ferrari 125 Ferrari 1.5 V12C Peter Whitehead Ferrari (yksityinen) Ferrari Ferrari 125 Ferrari 1.5 V12C Giovanni Bracco Scuderia Ferrari Ferrari Ferrari 166 Ferrari V12 Roberto Vallone Scuderia Ferrari Ferrari Ferrari 166 Ferrari V12 Joe Fry Maserati (yksityinen) Maserati Maserati 4CL Maserati 4CLT L4C Prinssi Bira Enrico Platé Maserati Maserati 4CLT/48 Maserati 1.5 L4C Emmanuel de Graffenried Enrico Platé Maserati Maserati 4CLT/48 Maserati 1.5 L4C Louis Chiron Officine Alfieri Maserati Maserati Maserati 4CLT/48 Maserati 1.5 L4C Louis Chiron Officine Alfieri Maserati Maserati Maserati 4CLT/48 Maserati 1.5 L4C José Froilán González Scuderia Achille Varzi Maserati Maserati 4CLT/48 Maserati 1.5 L4C Alfredo Piàn Scuderia Achille Varzi Maserati Maserati 4CLT/48 Maserati 1.5 L4C Reg Parnell Scuderia Ambrosiana Maserati Maserati 4CLT/48 Maserati 1.5 L4C Piero Carini Maserati (yksityinen) Maserati Maserati 4CLT/48 Maserati 1.5 L4C Clemente Biondetti Scuderia Milano Maserati Maserati Milano 4CLT/50 Speluzzi 1.5 L4C Felice Bonetto Scuderia Milano Maserati Maserati Milano 4CLT/50 Speluzzi 1.5 L4C Rudolf Fischer Ecurie Espadon SVA-Fiat SVA Fiat Harry Schell Ecurie Bleue Talbot-Lago-Talbot Talbot-Lago T26C Talbot 4.5 L6 ==Tulokset== ===Kilpailu=== Sija Nro Kuljettaja Valmistaja Kierrokset Aika/keskeytys Aika-ajo Pisteet 1\. Juan Manuel Fangio Alfa Romeo 90 3:10.08.4 2. 2\. Luigi Villoresi Ferrari 90 +1'1.0 3. 3\. Alfredo Piàn Maserati 88 +2 krs. 7. 4\. Roberto Vallone Ferrari 86 +4 krs. 8. 5\. Franco Rol Maserati 84 +6 krs. 12. 6\. Louis Chiron Maserati 84 +6 krs. 11. Kesk. José Froilán González Maserati 70 Bensapumppu 5. Kesk. Toulo de Graffenried Maserati 51 Öljynmenetys 18. Kesk. Raymond Sommer Ferrari 39 Öljypumppu 4. Kesk. Alberto Ascari Ferrari 32 Kolari 1. Kesk. Giovanni Bracco Ferrari 28 Spinnaus 9. Kesk. Piero Carini Maserati 24 Spinnaus 10. Kesk. Prinssi Bira Maserati 15 Moottori 6. Kesk. Felice Bonetto Maserati 8 Jarrut 6. Kesk. Leslie Brooke Maserati 8 Mekaniikka 14. Kesk. Reg Parnell Maserati 8 Mekaniikka 17. Kesk. Clemente Biondetti Maserati 8 Vaihdelaatikko 13. Kesk. Peter Whitehead Ferrari 8 Vaihdelaatikko 16. Kesk. Dorino Serafini Ferrari 0 Öljynpaine 19. Kesk. Rudolf Fischer SVA-Fiat 0 Öljy 20. Kesk. Harry Schell Talbot-Lago-Talbot 0 Vaihdelaatikko ==Lähteet== Luokka:Formula 1 -kausi 1950 Luokka:Maailmanmestaruussarjan ulkopuoliset Formula 1 -kilpailut Luokka:Italian moottoriurheilu Luokka:Imperian maakunta
Time Machine (Joe Satrianin albumi)

Time Machine on kitaristi Joe Satrianin seitsemäs sooloalbumi. Levy ilmestyi vuonna 1993. == Kappaleet== ===Levy 1=== # # # # # # # # # # # # # # ===Levy 2=== # # # # # # # # # # # # # # Luokka:Vuoden 1993 albumit Luokka:Joe Satrianin albumit
Daniel Graves

Daniel Graves on yhdysvaltalainen Firenzessä asuva taidemaalari. Graves edustaa klassisen realismin tyylisuuntaa ja maalaa kaikki maalauksensa aina elävästä mallista. Hän on aiheiltaan keskittynyt maisemiin, figuratiivisiin aiheisiin ja muotokuviin. Daniel Graves toimii Florence academy of artin johtajana. Hän aloitti opintonsa vuonna 1968 Maryland Institute College of Artissa ja 1972 hän valmistui Cum Laude arvosanalla, opiskeltuaan neljä vuotta maalausta ja anatomiaa Joseph Sheppardin ja Frank Russellin alaisuudessa. Hän sanoo tämän olleen ensimmäinen kosketus korkeatason maalareihin. Hän sanoo myös oppineensa akatemiassa opiskellessaan Jacques Marogerin käyttämän nopean maalaustekniikan. Vuonna 1978 hän siirtyi opiskelemaan Firenzeen Villa Schifanoia Graduate School of Fine Artiin etsausta Richard Serrinin johdolla. Firenzestä hän lähti Minnesotaan Richard Lackin The Atelieriin ja lopulta palasi vielä Firenzeen Nerina Simin ateljeeseen. Graves oli vaikuttunut Firenzestä, missä taide ja käsityö oli kukoistanut monta vuosisataa. Siellä hän tajusi, että ihmisruumis oli taiteen keskittymä. Hän tajusi kuinka tärkeä oli vuosisatoja kulkenut taiteen opettajalta opettajalle kulkenut perintö. Firenzessä hän tapasi myös Pietro Annigonin joka rohkaisi häntä ja antoi toivoa, koska hän oli monien mielestä ainoa joka osasi piirtää ja maalata kuin vanhat mestarit. == Aiheesta muualla == *http://www.danielgraves.com/ *http://www.florenceacademyofart.com/Faculty%20Daniel%20Graves.htm *http://www.traditionliveson.com/graves.html *http://www.myamericanartist.com/2006/12/daniel_graves_s.html Luokka:Yhdysvaltalaiset taidemaalarit Luokka:Syntymävuosi puuttuu Luokka:Elävät henkilöt
Wilhelm Kempff

Wilhelm Walter Friedrich Kempffhttps://www.steinway.com/artists/wilhelm-kempff (25. marraskuuta 1895 – 23. toukokuuta 1991) oli saksalainen pianisti ja säveltäjä. Kempff syntyi Jüterbogissa ja opiskeli Berliinissä ja Potsdamissa. Hän esiintyi laajalti Euroopassa ja myös sen ulkopuolella, kuten useaan otteeseen Japanissa. Lontoossa hän esiintyi ensimmäistä kertaa vuonna 1951 ja New Yorkissa 1964. Kempff antoi viimeisen julkisen esiintymisensä Pariisissa vuonna 1981. Hän kuoli Positanossa Italiassa 95-vuotiaana. Kempff tuli tunnetuksi muun muassa Beethovenin, Schumannin, Brahmsin, Schubertin, Mozartin, Bachin, Lisztin ja Chopinin tulkinnoistaan. Hän esitti myös kamarimusiikkia ja sävelsi. == Lähteet == Luokka:Saksalaiset pianistit Luokka:Saksalaiset säveltäjät Luokka:Vuonna 1895 syntyneet Luokka:Vuonna 1991 kuolleet
Hilsepunkki

Hilsepunkki eli kanikapi (Cheyletiella yasguri) on koiran ulkoloinen, joka käyttää ravinnokseen vaurioittamastaan ihon pintakerroksesta tihkuvaa kudosnestettä. Hilsepunkkia tavataan erityisesti pennuilta, koska aikuisille koirille kehittyy yleensä immuniteetti hilsepunkkia vastaan. Tartunnan saaneelta koiralta hilsepunkkeja löytyy erityisesti pään ja selän alueen iholta, mutta niitä voi löytyä muualtakin. Hilsepunkin koko elämänkierto munasta toukaksi ja toukasta aikuiseksi hilsepunkiksi kestää noin kuukauden, ja se tapahtuu koiran iholla. Aikuinen naaraspunkki laskee munansa koiran karvapeitteeseen, ja ne kiinnittyvät tiukasti koiran karvoihin. Hilsepunkki elää vain muutaman vuorokauden isäntänsä ulkopuolella, mutta sopivissa olosuhteissa eli viileässä ja kosteassa ne voivat elää jopa muutaman viikon ilman isäntäeläintä. Hilsepunkki tarttuu helposti koirasta toiseen suoran kosketuksen kautta. ==Ulkonäkö ja tunnistaminen== Hilsepunkki on harmaa, lähes väritön punkki. Valomikroskoopissa koirasta otetusta raapenäytteestä voidaan tunnistaa hilsepunkkeja, joilla on niille ominainen vyötärömäinen kavennus ja voimakkaasti kehittyneet leukaraajat. Lisäksi jalkojen päissä voidaan havaita kampamaisia rakenteita. Karvoihin kiinnittyneitä munia voidaan myös löytää valomikroskoopilla näytteestä. Jos valomikroskooppia ei ole käytettävissä, tunnistus voi tapahtua myös hilsettä siirrettäessä tummalle alustalle, jolloin ”hilseen” nähdään liikkuvan, eli todellisuudessa hilsepunkit liikkuvat näytteessä. ==Oireet== Hilsepunkit aiheuttavat koiralle ihon voimakasta hilseilyä ja kutinaa. Ihmisen ihossa hilsepunkki ei viihdy, mutta se saattaa aiheuttaa punaisia, kutisevia näppylöitä ihoon, kun ihminen käsittelee hilsepunkkitartunnan saanutta koiraa. Ihmisten saamien iho-oireiden vuoksi hilsepunkkitartuntaa saatetaan erehtyä luulemaan koira-allergiaksi. ==Lähteet== * Veterinary Parasitology: M. A. Taylor ym., Blackwell Publishing, 2007, ISBN 978-1-4051-1964-1 * Koiran sairaudet: Birgitta Wikström, Tammi, Hämeenlinna, 2001, ISBN 951-31-0442-7 Luokka:Koirien loistaudit Luokka:Punkit Luokka:Zoonoosit